Biztonságért felelős szervezet kialakítása		
Feladat:	–	A biztonságért felelős szervezet felállítása a következő munkakörök kialakításával (munkaköri leírás készítése):	
	biztonságért felelős vezető – a hálózat informatikai biztonságáért, és ennek megfelelően magáért a (csatlakozott intézményi, illetve üzemeltetői) biztonsági szabályzat (BSZ) meglétéért, tartalmáért felelős személy	
	biztonsági felügyelők – a BSZ betartásának ellenőrzéséért felelős személyek	
	biztonsági szakértők – a hálózat biztonságát célzó védelmi intézkedésekért, a káresemények elemzéséért, a BSZ naprakészen tartásáért felelős személyek	
	–	A megfelelő személyek körültekintő kiválasztása.	
Eredmény:	Biztonságért felelős szervezet.	
Felelős:	Kormányzati célú hírközlési szolgáltató (a szabályzat meglétéért, EKG-ra vonatkozó tartalmáért és a szervezet kialakításáért)	
Gyakoriság:	A biztonsági szabályzat hatálybalépésekor, ezt követően szükség szerint (megfelelő munkatárs távozása stb.).	
Feladatok és hatáskörök pontos meghatározása és dokumentálása		
Feladat:	–	Az EKG-val kapcsolatban pontosan meg kell határozni, hogy mik a feladatok, kinek, milyen felelőssége van, és milyen hatáskörrel bír. Mindezt írásban dokumentálni kell, és gondoskodni kell arról, hogy az EKG-val kapcsolatba kerülő minden szereplő tisztában legyen a rá vonatkozó részekkel.	
Eredmény:	Feladatok és hatáskörök pontos leírása.	
Felelős:	Kormányzati célú hírközlési szolgáltató	
Gyakoriság:	A biztonsági szabályzat hatálybalépésekor, majd ezt követően legalább évente kell felülvizsgálni, illetve káresemény esetén azonnal.